ყელის ტბა

ყელის ტბა — ვულკანურ-მყინვარული გენეზისისლევან მარუაშვილი, საქართველოს ფიზიკური გეოგრაფია, თბილისი, საქართველო, გვ. 64, წელი 1964. ტბა საქართველოში, ახალგორის მუნიციპალიტეტში. მდებარეობს ყელის ვულკანურ ზეგანზე, ზღვის დონიდან 2914 მ სიმაღლეზე. სარკის ფართობი 1,28 კმ², საშუალო სიღრმე 24,7 მ, მაქსიმალური სიღრმე 63 მ, წყლის მოცულობა 31,6 მლნ მ³. წყალშემკრები აუზის ფართობი 7,8 კმ². მერიდიანულად გადაჭიმული ტბის ქვაბული შექმნილია დიდი მყინვარული ცირკის ლავური ნაკადის შეგუბებით, რომელიც შემდეგში მყინვარმა გადაამუშავა. უკავია ორი ქვაბული. ტბა საზრდოობს წვიმის, თოვლისა და მიწისქვეშა წყლით. მაქსიმალური დონე ივნისშია, მინიმალური — თებერვალში. ტბიდან გამოედინება მდინარე ქსანი.Озера Кельского нагорья, А. В. Зимницкий // ყელის ვულკანური ზეგნის ტბები ტბა 7–8 თვე ყინულითაა დაფარული. წყალი მტკნარია. თევზი არ არის.Апхазава И. С. Озера Грузии. Тбилиси: Мецниереба, 1975. 181 с. ტბა და მისი მიდამოები პერსპექტიულია ტურიზმისათვის.

 სქოლიო 

კატეგორია:მცხეთა-მთიანეთის მხარის ტბები
კატეგორია:ტბები ანბანის მიხედვით